CELEX: C2006/086/27
Language: da
Date: 2006-04-08 00:00:00
Title: Sag C-65/06: Sag anlagt den  6. februar 2006  af Kommissionen for De Europæiske Fællesskaber mod Kongeriget Belgien

8.4.2006   
            
            
               DA
            
            
               Den Europæiske Unions Tidende
            
            
               C 86/15
            
         Sag anlagt den 6. februar 2006 af Kommissionen for De Europæiske Fællesskaber mod Kongeriget Belgien
   (Sag C-65/06)
   (2006/C 86/27)
   Processprog: nederlandsk
   Ved De Europæiske Fællesskabers Domstol er der den 6. februar 2006 anlagt sag mod Kongeriget Belgien af Kommissionen for De Europæiske Fællesskaber ved Ramón Vidal Puig og Wouter Wils, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Kongeriget Belgien har tilsidesat sine forpligtelser i henhold til artikel 16, stk. 3, i Europa-Parlamentets og Rådets forordning (EF) nr. 261/2004 (1) af 11. februar 2004.
            
         
               2.
            
            
               Kongeriget Belgien betaler sagens omkostninger.
            
         Søgsmålsgrunde og væsentligste argumenter:
   Artikel 16, stk. 3, i forordning (EF) nr. 261/2004 bestemmer: »De sanktioner, som medlemsstaterne fastlægger for overtrædelse af denne forordning, skal være effektive, stå i forhold til overtrædelsen og have afskrækkende virkning«. I henhold til artikel 19, skulle forordning nr. 261/2004 træde i kraft den 17. februar 2005. Ifølge de oplysninger, Kommissionen har fået, har Belgien endnu ikke fastlagt sanktioner for tilsidesættelser af forordningen, der er effektive, står i forhold til overtrædelsen og har afskrækkende virkning.
   
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EFT L 46, s. 1).